Farasko katedrala

Farasko katedrala Nubia Behereko Faras hiriko katedral bat izan zen, Farasko elizbarrutiaren jatorrizko egoitza izan zena.

Nobatiako agintariak, Nilo harana lehen ur-jauzitik hirugarrenera kontrolatzen zutenak, kristautasunera bihurtu ziren 548. urtearen inguruan, Teodora enperatrizak Konstantinoplatik bidalitako misiolarien eraginez. Lehendabiziko katedrala VII. mendean eraiki zen, hiria oraindik Patxoras izenarekin ezagutzen zenean, eta litekeena da Nubiako kanpainan parte hartu zuten poloniar arkeologoek VIII. mendeko katedrala aurkitu zuten leku zehatzean egotea. Aztarnategia Kazimierz Michałowskiren agindupean induskatu zuten poloniar arkeologoek 1960 eta 1964 artean.

Horma-pinturak Nasser aintzira bete aurretik salbatu ziren, eta gaur egun ikusgai daude Poloniako Museo Nazionalean (Faras Galerian) eta Sudango Museo Nazionalean, Khartumen. Horrez gain, buztingintza lan garrantzitsua aurkitu zuten.

Erreferentziak

Kanpo estekak

Kategoria:Sudango aztarnategi arkeologikoak
Kategoria:Sudango katedralak
Kategoria:Eliza Koptoa